Een dood, 14 beseer in ongeluk - Maroela Media
Een dood, 14 beseer in ongeluk
Een persoon is dood en 14 beseer in 'n botsing tussen twee motors en 'n minibustaxi op die Goue Hoofweg in Vanderbijlpark, Gauteng.
Werner Vermaak, woordvoerder van ER24, het gesê ses mense is kritiek beseer, waarvan vier kinders onder die ouderdom van vyf jaar. "Daar word vermoed dat die twee motors reg van voor gebots het. Paramedici het ook 'n minibustaxi in 'n veld langs die pad gevind," het hy gesê.
Volgens Vermaak het die taxi vermoedelik verskeie kere gerol. "Dit was moeilik vir paramedici om te betaal watter pasiënte is in die motors vervoer en watter in die taxi aangesien die meerderheid van hulle uit die voertuie geslinger is tydens die ongeluk," het hy gesê.
Vermaak het gesê die bestuurder van die taxi was in die wrak vasgekeer en moes met meganies toerusting verwyder word. Hy het gesê die meerderheid van die pasiënte het ernstige kop- en borsbeserings opgedoen.
Die beseerdes is na die Sebokeng- en Chris Hani Baragwanath-hospitaal vervoer vir verdere mediese sorg. Die oorsaak van die ongeluk word ondersoek.